
         ROMÂNIA

MUNICIPIUL MARGHITA

  MARGITTA MEGYEI JOGÚ VÁROS – MARGHITA TOWN
        415300 - Marghita,  jud. Bihor,                                                    telefon : +40259362001

        Calea Republicii,  nr.1,                                                                                +40359409977

        Cod fiscal 4348947                                                                       fax: +40359409982

e-mail:primaria@marghita.ro
Nr. 693 din 19.01.2023
REFERAT DE APROBARE

pentru proiectul  de hotărâre privind modificarea si completarea Organigramei, a Statului de funcții şi a Regulamentului de organizare și funcționare al aparatului de specialitate al primarului Municipiului Marghita pentru anul 2023

Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind modificarea Organigramei, a Statului de funcții, a Regulamentului de organizare și funcționare al aparatului de specialitate al primarului Municipiului Marghita şi a celorlalte instituţii subordonate precum si pentru aprobarea Regulamentului de organizare și funcționare al aparatului de specialitate al primarului Municipiului Marghita pentru anul 2023.
Motivul elaborării acestui proiect de hotărâre îl constituie:

· Necesitatea asigurării funcționării Bazinului didactic de înot, respectiv necesitatea asigurării personalului care va deservi acest bazin, respectiv 6 posturi contractuale de executie;
· Necesitatea înființării în cadrul Serviciului buget-contabilitate, salarizare, resurse umane a 2 funcții publice de execuție, respectiv 1 post Inspector grad profesional debutant - studii superioare clasa I care va avea atribuții în domeniul resurselor umane și 1 post Inspector grad profesional superior – studii superioare clasa I care va avea atribuții de control și verificare a instituțiilor subordonate (spital și instituțiile de învățământ) si ale activităților autofinanțate (piața, strand, bazin didactic, parcări, etc.); 
· Necesitatea modificării funcției publice de execuție de inspector grad profesional asistent clasa I din cadrul Compartimentului impozite și taxe persoane fizice și juridice – Serviciul impozite și taxe locale, încasări și urmărire în inspector grad profesional superior clasa I;
· Necesitatea modificării funcției publice de execuție de consilier achiziții publice, clasa I, grad profesional principal din cadrul Compartimentului achizitii publice – Direcția tehnică în consilier achiziții publice, clasa I, grad profesional debutant.
Ca urmare, față de cele arătate mai sus, în baza prevederilor:

· Art.6, art.8-9, art.12, art.84 alin.(3) și alin.(4), art.125, art.129 alin.(1), alin.(2) lit.a) și lit.c), alin.(3) lit.c), art.136, art.154, art.155 alin.(1) lit.b) și d), alin.(3) lit.b), alin.(4) lit.a) si alin.(5) lit.a), art.200, art.370 alin.(2), art.391, art.408, art.409, 413, art.414, art.539, art.540-542, precum și ale art.599 din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare,

-     Legii – cadru nr.153/2017 privind salarizarea personalului plătit din fonduri publice, cu modificările și completările ulterioare,

-      Legii nr.273/2006 privind finanțele publice locale, cu modificările și completările ulterioare,

-     O.U.G. nr.63/2010 pentru modificarea si completarea Legii nr.273/2006 privind finantele publice locale, precum și pentru stabilirea unor măsuri financiare, cu modificările și completările ulterioare, 

-        O.U.G. nr.168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;

· Legii responsabilității fiscal-bugetare nr.69/2010, republicată, cu modificările și completările ulterioare;

· Legii contenciosului administrativ nr.554/2004, cu modificările și completările ulterioare,

· Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

· art.196 alin.(1) lit.a) și art.197 din OUG nr.57/2019 privind Codul Administrativ, cu modificările și completările ulterioare,

PROPUN:
Modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate, precum și a Regulamentului de organizare și funcționare a aparatului de specialitate al primarului Municipiului Marghita, după cum urmează:

1. Înființarea a două funcții publice de execuție în cadrul Serviciului buget-contabilitate, salarizare, resurse umane, respectiv de:
·  1 post Inspector grad profesional debutant clasa I - studii superioare;

· 1 post Inspector grad profesional superior clasa I – studii superioare.

2. Înființarea Compartimentului Bazin didactic în cadrul Serviciului Administrare ștrand, parcări,  care va avea în componentă următoarele noi funcții contractuale de execuție:

· 2 posturi de referent salvamar - studii M treapta IA;

· 2 posturi referent - studii M treapta IA;

· 2 posturi îngrijitor - studii M/G.

3. Modificarea funcției publice de execuție de inspector grad profesional asistent clasa I din cadrul Compartimentului impozite și taxe persoane fizice și juridice – Serviciul impozite și taxe locale, încasări și urmărire în inspector grad profesional superior clasa I.
4. Modificarea funcției publice de execuție de inspector grad profesional principal clasa I din cadrul Compartimentului achizitii publice – Direcția tehnică în inspector grad profesional debutant clasa I.
5. Modificarea, actualizarea și completarea Regulamentului de organizare și funcționare a aparatului de specialitate al primarului Municipiului Marghita conform celor de mai sus, inclusiv cu atribuțiile posturilor nou-înființate. 

Numărul total al funcțiilor publice de conducere din cadrul instituției se încadrează în numărul calculat prin aplicarea cotei procentuale de 12 % din numărul total al posturilor aprobate în cadrul aparatului de specialitate al primarului și al instituțiilor subordonate.

În urma modificărilor în structura instituției, cheltuielile aferente urmează să fie cuprinse și aprobate în bugetul pe anul 2023, astfel încât să se asigure plata integrală a drepturilor de natură salarială acordate în condițiile legii, cu respectarea Articolul V din Ordonanţă de Urgenţă a Guvernului nr. 168 / 2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, respectiv, în anul 2023, numărul maxim de posturi care se finanţează din fonduri publice, pentru instituţiile şi autorităţile publice, indiferent de modul de finanţare şi subordonare, se stabileşte de către ordonatorii de credite astfel încât să se asigure plata integrală a drepturilor de natură salarială acordate în condiţiile legii, cu încadrarea în cheltuielile de personal aprobate prin buget.

Funcțiile de natură contractuală prevăzute în statul de funcții nu presupun exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare.

Toate modificările se regăsesc în Organigrama, Statul de funcții și Regulamentul de organizare și funcționare a aparatului de specialitate al primarului Municipiului Marghita şi a celorlalte instituții subordonate - Anexa nr. 1, Anexa nr.2 și Anexa nr.3 la proiectul de hotărâre.

În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, considerăm, față de cele prezentate mai sus, că este necesar și oportun întocmirea unui proiect de hotărâre în vederea modificării si completării Organigramei, a Statului de funcții şi a Regulamentului de organizare și funcționare al aparatului de specialitate al primarului Municipiului Marghita pentru anul 2023.
Primar,

Marcel-Emil SAS-ADĂSCĂLIȚII

